Priretšnyi

Priretšnyi () on maaseututaajama (posjolok) Murmanskin alueen Petsamon piirissä Venäjällä. Se sijaitsee Ala-Akkajärven luusualla, noin 52 kilometriä Nikkelistä etelään. Taajamassa oli 45 asukasta vuonna 2010.

Taajama syntyi kaivostoiminnan ympärille vuonna 1960. Se tunnettiin aluksi Ala-Akkajärven mukaan nimellä Alla-Akka-Jarvi ja nykyisen nimensä se sai jo saman vuoden kesäkuussa. Vuonna 1968 Priretšnyi sai työläistaajaman aseman ja asutuskeskus siirrettiin kaksi kilometriä pohjoisemmaksi. Taajamassa oli vielä noin tuhat asukasta vuonna 1981, mutta kaivoksen sulkeuduttua vuonna 1989 väkiluku alkoi laskea. Vuonna 2002 asukkaita oli enää 109.

 Lähteet  

Luokka:Petsamon piiri
Luokka:Murmanskin alueen kylät ja taajamat